section_heading: Četnici u Drugom svjetskom ratu
paragraph_text: Imajući u vidu cilj opstanka režima kojem je na čelu Kralj, ubrzo četnicima glavni neprijatelj postaje Narodnooslobodilački pokret kojem su na čelu komunisti - koji su prema kraljevskoj vlasti posve neprijateljski orijentirani; s vlastima i snagama NDH se četnici spremaju obračunati u vrijeme kada bude pao osovinski poredak predvođen Njemačkom i Italijom; kada planiraju dovršiti etničko čišćenj ne-Srba s područja zamišljene Velike Srbije. Povremene četničke akcije protiv Nijemaca i za pomoć zapadnim saveznicima (spašavanje pilota) marginalne su u odnosu na akcije protiv NOP-a, u čemu surađuju s okupatorskim snagama, pa i sa snagama NDH.<ref>“HITLEROV DIPLOMATA O ČETNICIMA: Zajedno smo ratovali protiv partizana!“, “Telegraf.rs“, 28. prosinca 2013.Pristupljeno 25.4.2013. Na području NDH i Crne Gore su se četnici uvelike oslanjali na potporu talijanskih okupacijskih trupa i potom Nijemaca, s kojima su surađivali i u Srbiji. Do 1943. godine primali su vojnu pomoć i od Velike Britanije, na zagovor izbjegličke vlade Kraljevine Jugoslavije u Londonu koja je četnike prikazivala kao pokret otpora protiv Talijana i Nijemaca.